muidu sellised asjad jäid meelde.  - esimest korda päriselt NYC panoraami näha. JFK lennujaamast. hoomamatu tunne.  - esimest korda 50. tänava kandis metroost tänavale, pilvelõhkujatekanjonisse ronimine. VAU.  - linna suurus. kirjeldamatu.  - Central Parki pärast  olen väga kade.  - sügis sel laiuskraadil on kihvt - soe (plätuilm oli mitu päeva), kuiv ja valge.  - mastaap - kõiges - inimeste hulk, toit, linnad, muuseumid, ajakirjad, kultuur, kaubanduses jms.  - paranoiameisterlikkus - plakatid (a la 715 999 inimest märkasid midagi kahtlast eelmisel aastal. helista sinnajasinna) ja uudised.  - 9/11 tähtsusest distantsilt lõpuni aru ei saa. päris jube tunne valgub üle keha memoriaalis deformeerunud lennukiakna tükki või kõveraid terasest majasambaid  nähes.  - konkurents - tunned igal pool. tänaval on kümneid hotdogimüüjaid, tänavad taksodest umbes. inimesed valmis kolima ühest riigi servast teise, et tööd saada jne.  - meediatarbimine - igal pool ja erinevate vahenditega. iPad tundub USA turule loogiline toode.  - New York Loft Hostel Williamsburgis. väga äge koht ööbimiseks, mõne metroopeatuse kaugusel Manhattanist. loft ja head hinnad. kambaga minnes saab seal linnajaos lofti rentida (ca 10k kuus).  - lemmikumad linnajaod: Long  Island City, Williamsburg, West Village, Greenwich Village ja Wall Streeti kant. SoHo ka teatud mööndustega. idapool jäi Manhattanist üsna avastamata.  - viimasel õhtul jalutatud 300 kvartalit.  - DC ja NYC suhtuvad kui Tartu ja Tallinn - suurem on närvilisem ja ebainimlikum, teine selline pehmem ja toredam, kus inimesed ei tuututa üksteise peale autodes.  - sporti tehakse palju.  - Manhattan mõjub kohati oma tempo ja närvilisusega ebainimlikult. saab aru, kui saarelt näiteks Brooklynisse  ööbima kolida.  - samas on NYCl mingi seletamatu tõmme.  - sõjad ja kosmosevallutused on rahvuslik uhkus.